CELEX: 12006E/PRO/20
Language: sk
Date: 2006-12-29 00:00:00
Title: Zmluvy o založení Európskeho Spoločenstva (Konsolidované znenie)#D. Protokoly pripojené k Zmluve o založení Európskeho spoločenstva #Protokol (č. 20) o postupe pri nadmernom deficite (1992)

Dôležité právne oznámenie

|

12006E/PRO/20

Zmluvy o založení Európskeho Spoločenstva (Konsolidované znenie) - D. Protokoly pripojené k Zmluve o založení Európskeho spoločenstva  - Protokol (č. 20) o postupe pri nadmernom deficite (1992)  

Úradný vestník C 321 E , 29/12/2006 S. 0293 - 0294

		Protokol (č. 20)o postupe pri nadmernom deficite (1992)VYSOKÉ ZMLUVNÉ STRANY,ŽELAJÚC si stanoviť podrobnosti postupu pri nadmernom deficite, ako je uvedené v článku 104 Zmluvy o založení Európskeho spoločenstva,DOHODLI sa na týchto ustanoveniach, ktoré budú tvoriť prílohu k Zmluve o založení Európskeho spoločenstva:Článok 1Referenčné hodnoty uvedené v článku 104 ods. 2 tejto zmluvy sú:- 3 % pre pomer plánovaného alebo skutočného štátneho deficitu k hrubému domácemu produktu v trhových cenách,- 60 % pre pomer štátneho dlhu k hrubému domácemu produktu v trhových cenách.Článok 2V článku 104c tejto zmluvy a v tomto protokole:- "štátny" znamená taký, ktorý sa vzťahuje všeobecne na štátnu správu, t. j. na ústredné, regionálne a miestne orgány a fondy sociálneho zabezpečenia s výnimkou obchodný operácií, ako sú vymedzené v Európskom systéme integrovaných účtov,- "deficit" označuje čistú výšku pôžičky, ako je definovaná v Európskom systéme integrovaných účtov,- "investície" znamenajú vytvorenie hrubého fixného kapitálu, ako je definovaný v Európskom systéme integrovaných účtov,- "dlh" označuje hrubú celkovú sumu dlhov v nominálnych hodnotách na konci roka konsolidovanú v jednotlivých odvetviach štátneho sektora a medzi nimi, ako sa definuje v prvej zarážke.Článok 3Na zabezpečenie účinnosti postupu pri nadmernom deficite zodpovedajú vlády členských štátov za deficit v štátnom sektore, ako je definovaný v prvej zarážke článku 2. Členské štáty zabezpečia, aby im národné postupy v rozpočtovej oblasti umožnili plniť záväzky vyplývajúce z tejto zmluvy. Členské štáty podávajú Komisii pravidelné a bezodkladné správy o plánovaných a skutočných deficitoch.Článok 4Štatistické údaje potrebné na uplatnenie tohto protokolu poskytne Komisia.--------------------------------------------------